**ZMLUVA O POSKYTOVANÍ SLUŽBY**

uzatvorená podľa § 269 ods. 2 Obchodného zákonníka

**Článok 1**

**Zmluvné strany**

**1.1 Objednávateľ:**

Názov: **Rekreačné služby mesta Senica, spol. s r.o.**

Sídlo: Tehelná 1152/53, 905 01 Senica

IČO: 44 525 371

DIČ: 2022735528

IČ DPH: SK 2022735528

Zapísaný v: Obchodný register Okresného súdu Trnava, oddiel: Sro, vložka číslo: 23091/T

Zastúpený: Mgr. Ľubomír Štvrtecký – konateľ

Bankové spojenie:

IBAN (číslo účtu):

SWIFT kód:

Telefón: 034/6513833

E-mail: [sprava@sprava.sk](mailto:sprava@sprava.sk)

(ďalej len „Objednávateľ“)

**1.2 Poskytovateľ:**

Názov: Milan Jamrich – MJ centrum

Sídlo: S. Jurkoviča 1206/36, 905 01 Senica

IČO: 40 762 556

DIČ: 1028282904

Zapísaný v: Živnostenský register Okresného úradu Senica, číslo živnostenského registra: 205-4090

Zastúpený: Milan Jamrich - majiteľ

Bankové spojenie:

IBAN (číslo účtu):

SWIFT kód:

Telefón:

E-mail:

(ďalej len „Poskytovateľ“)

**Článok 2**

**Definície**

2.1Pokiaľ nie je v Tejto zmluve výslovne uvedené inak a pokiaľ ani z kontextu v jednotlivom prípade nevyplýva niečo iné, nižšie uvedené výrazy napísané s veľkým začiatočným písmenom majú v Tejto zmluve nasledovný význam:

2.1.1 **Touto zmluvou** sa rozumie táto *Zmluva o poskytovaní služby* vrátane všetkých jej prípadných dodatkov.

2.1.2 **Objednávateľom** sa rozumie obchodná spoločnosť Rekreačné služby mesta Senica, spol. s r. o., so sídlom Tehelná 1152/53, 905 01 Senica, IČO: 44 525 371, zastúpená Mgr. Ľubomírom Štvrteckým - konateľom.

2.1.3 **Poskytovateľom** sa rozumie samostatne zárobkovo činná osoba Milan Jamrich – MJ centrum, so sídlom S. Jurkoviča 1206/36, 905 01 Senica, IČO: 40 762 556, zastúpená pánom Milanom Jamrichom - majiteľom.

2.1.4 **Zmluvnými stranami** sa rozumejú spoločne Objednávateľ a Poskytovateľ. **Zmluvnou stranou** sa rozumie jednotlivo Objednávateľ alebo Poskytovateľ, a to vždy podľa významu ustanovenia, v ktorom je tento výraz použitý.

2.1.5 **Kúpaliskom** sa rozumie areál Mestského kúpaliska v Senici nachádzajúci sa v obci Senica, okres Senica, v katastrálnom území Senica, ktorý sa nachádza ku dňu uzavretia Tejto zmluvy zapísaný v katastri nehnuteľností vedenom Okresným úradom Senica, katastrálnym odborom pre katastrálne územie Senica na liste vlastníctva číslo 3353.

2.1.6 **Plavárňou** sa rozumie areál Mestskej plavárne v Senici nachádzajúci sa v obci Senica, okres Senica, v katastrálnom území Senica, ktorý sa nachádza ku dňu uzavretia Tejto zmluvy zapísaný v katastri nehnuteľností vedenom Okresným úradom Senica, katastrálnym odborom pre katastrálne územie Senica na liste vlastníctva číslo 3353.

2.1.7 **Lodenica Rekreačnej oblasti** **Kunovská priehrada** sa rozumie areál Rekreačnej oblasti Kunovská priehrada nachádzajúci sa v obci Senica, okres Senica, v katastrálnom území Kunov, ktorý sa nachádza ku dňu uzavretia Tejto zmluvy zapísaný v katastri nehnuteľností vedenom Okresným úradom Senica, katastrálnym odborom pre katastrálne územie Kunov na liste vlastníctva číslo 731.

2.1.8 **Prevádzkami** sa rozumie areál Kúpaliska, Plavárne a Lodenica Rekreačnej oblasti Kunovská priehrada.

2.1.9 **Službou** sa rozumie zabezpečovanie vodnej záchrannej a zdravotnej služby spočívajúce najmä v bezpečnej prevádzke Kúpaliska, Plavárne a Lodenice Rekreačnej oblasti Kunovská priehrada, záchrane ľudských životov, preventívnymi a priamymi zásahmi na predchádzanie nehôd, zranení, či ublížení na zdraví ako aj riadenie a organizovanie záchrannej akcie.

2.1.10 **Obchodným zákonníkom** sa rozumie *zákon č. 513/1991 Zb. Obchodný zákonník* v znení aktuálne platnom a účinnom na území Slovenskej republiky.

2.2 Pokiaľ v Tejto zmluve nie je výslovne uvedené inak, všetky v Tejto zmluve použité odkazy na články a/alebo body sú odkazmi na články a/alebo body Tejto zmluvy, pričom odkaz na ktorýkoľvek bod zahŕňa celý uvedený bod vrátane všetkých jeho podbodov.

**Článok 3**

**Úvodné ustanovenia**

3.1 Objednávateľ je prevádzkovateľom Kúpaliska, Plavárne a Lodenice Rekreačnej oblasti Kunovská priehrada.

3.2 Poskytovateľ je osobou disponujúcou odborne zdatnými osobami schopnými zabezpečiť odborné Služby.

3.3 Na základe uvedeného Zmluvné strany uzatvárajú Túto zmluvu.

**Článok 4**

**Predmet a účel zmluvy**

4.1Predmetom a účelom Tejto zmluvy je odplatný výkon Služby na Prevádzkach za podmienok uvedených v Tejto zmluve.

4.2 Poskytovateľ sa zaväzuje vykonávať Službu riadne a včas. Poskytovateľ zodpovedá za správnosť a komplexnosť Služby v zmysle platných právnych predpisov pre jednotlivé Prevádzky.

4.3 Poskytovateľ sa zaväzuje poskytovať Službu od nadobudnutia účinnosti Tejto zmluvy do 31.12.2018 podľa harmonogramu jednotlivých prevádzok.

**Článok 5**

**Cena Služby**

5.1 Cena za Službu sa určuje v hodnote 4,30 EUR (slovom: štyri eurá 30/100 eurocentov) za každú hodinu poskytovanej Služby jednou osobou.

5.2 Poskytovateľ je oprávnený vystaviť faktúru podľa skutočne poskytnutej Služby najneskôr do 10. dňa po ukončení mesiaca. Splatnosť faktúry je Zmluvnými stranami stanovená na 14 dní od doručenia Objednávateľovi.

5.3 Poskytovateľ k vystavenej faktúre ako jej prílohu predloží odsúhlasený rozpis poskytovanej Služby v rozsahu určení osoby s určením časového rozsahu za jednotlivé dni. Prílohu uvedenú v predchádzajúcej vete odsúhlasujú za Objednávateľa vedúci jednotlivých prevádzok.

5.4 Cena uvedená v Článku 5 ods. 5.1 je cena bez DPH. Poskytovateľ nie je platcom DPH.

**Článok 6**

**Práva a povinnosti Objednávateľa**

6.1 Objednávateľ na základe nepriaznivého počasia má právo zmeniť oznámením termín poskytovanej Služby na jednotlivých Prevádzkach.

6.2 Objednávateľ má právo vykonávať kontrolu poskytovanej Služby.

6.3 Objednávateľ je povinný uhrádzať faktúry za riadne a včas poskytnuté Služby.

**Článok 7**

**Práva a povinnosti Poskytovateľa**

7.1Poskytovateľ sa zaväzuje:

7.1.1 poskytnúť dostatočný počet kvalifikovaného personálu na zabezpečenie bezchybného poskytnutia Služby na Prevádzkach,

7.1.2 v prípade mimoriadnej udalosti poskytnúť Objednávateľovi písomnú správu o udalosti a to najneskôr do 3 dní,

7.1.3 viesť evidenciu o jednotlivých mimoriadnych udalostiach so stručným popisom,

7.1.4 viditeľne označiť stanovisko Služby,

7.1.5 zabezpečiť kompletné a bezchybné vybavenie kvalifikovaného personálu v zmysle platných právnych predpisov so zrozumiteľným označením,

7.1.6 poskytovať na Prevádzkach preventívnu a priamu záchrannú činnosť v súčinnosti s ostatnými štátnymi orgánmi,

* + 1. oznámiť objednávateľovi vykonanie potrebných zabezpečení a opatrení na možnosť poskytovať riadne a včas Službu.
  1. Poskytovateľ zodpovedá za všetky škody vzniknuté na zdraví a majetku Objednávateľa a tretích osôb v plnom rozsahu, ak Poskytovateľ porušil, či nedodržal podmienky uvedené v Tejto zmluve, právne predpisy a pod., vrátane všetkých sankcií udelené zo strany štátnych orgánov Objednávateľovi, ak predmet sankcie je povinnosťou Poskytovateľa.

**Článok 8**

**Ukončenie zmluvy**

8.1 Táto zmluva sa uzatvára na dobu určitú, do 31.12.2018.

* + 1. Táto zmluva sa môže ukončiť:

8.1.1 dohodu zmluvných strán,

8.1.2 odstúpením od Tejto zmluvy zo strany Poskytovateľa, ak Objednávateľ nebude riadne a včas plniť povinnosť uvedenú v Článku 6 ods. 6.3,

8.1.3 odstúpením od Tejto zmluvy zo strany Objednávateľa, ak Poskytovateľ riadne neplní, napriek upozorneniu, Službu.

**Článok 9**

**Záverečné ustanovenia**

9.1 Táto zmluva nadobúda platnosť jej podpisom oboma zmluvnými stranami a účinnosť nasledujúcim dňom po jej zverejnení na webovom sídle Objednávateľa.

9.2 Táto zmluva je spísaná v štyroch (4) identických vyhotoveniach, z ktorých si Objednávateľ i Poskytovateľ ponechajú po dve (2) vyhotovenia.

9.3 Túto zmluvu je možné zrušiť, zmeniť a/alebo doplniť len dodatkami uzavretými Zmluvnými stranami v písomnej forme.

9.4 Práva a povinnosti každej zo Zmluvných strán založené Touto zmluvou prechádzajú aj na jej právnych nástupcov.

9.5 Zmluvné strany sa dohodli, že Táto zmluva, ako aj všetky právne vzťahy z nej vyplývajúce a/alebo s ňou súvisiace sa spravujú slovenským právnym poriadkom, predovšetkým ustanoveniami Obchodného zákonníka.

9.6 Všetky prípadné spory, ktoré z Tejto zmluvy alebo v súvislosti s ňou medzi Zmluvnými stranami vzniknú, budú prejednávať a o nich rozhodnú všeobecné súdy Slovenskej republiky.

9.7 V prípade, že niektoré ustanovenie Tejto zmluvy je neplatné, neúčinné alebo nevykonateľné alebo sa takým stane neskôr, nebude to mať vplyv na platnosť, účinnosť ani vykonateľnosť ostatných ustanovení Tejto zmluvy a každá zo Zmluvných strán sa zaväzuje na výzvu druhej Zmluvnej strany uzavrieť s ňou novú zmluvu, dohodu, resp. dodatok k Tejto zmluve, ktorým sa nahradí dotknuté (neplatné, neúčinné alebo nevykonateľné) ustanovenie, pokiaľ je to potrebné a/alebo vhodné na úplné dosiahnutie účelu sledovaného Zmluvnými stranami pri uzatváraní Tejto zmluvy. Nové ustanovenie pritom musí čo najviac zodpovedať účelu sledovanému dotknutým (nahrádzaným neplatným, neúčinným alebo nevykonateľným) ustanovením.

9.8 Zmluvné strany sa dohodli, že všetky písomnosti súvisiace s Touto zmluvou si budú navzájom doručovať osobne alebo doporučenou poštou na korešpondenčnú adresu, ktorou je u Objednávateľa a Poskytovateľa sídlo spoločnosti. Zmluvná strana, u ktorej dôjde k zmene adresy sídla spoločnosti, alebo ktorá si praje preberať poštu na inej adrese než je uvedená v predošlej vete, je povinná takú zmenu alebo takú inú adresu písomne oznámiť druhej Zmluvnej strane. Adresa riadne oznámená druhej Zmluvnej strane podľa predošlej vety sa stáva novou korešpondenčnou adresou oznamujúcej Zmluvnej strany. Účinky doručenia písomnosti riadne zaslanej adresátovi na správnu korešpondenčnú adresu nastávajú **(a)** skutočným doručením písomnosti adresátovi alebo **(b)** vrátením zásielky späť odosielateľovi, ak je adresát neznámy alebo ak si adresát neprevzal zásielku v odbernej lehote, alebo **(c)** odmietnutím prevzatia zásielky adresátom, a to podľa toho, ktorá z uvedených skutočností nastala v danom prípade najskôr. Každá Zmluvná strana berie na vedomie, že je jej povinnosťou riadne preberať akékoľvek jej adresované písomnosti súvisiace s Touto zmluvou.

9.9 Každá zo Zmluvných strán sama za seba vyhlasuje a potvrdzuje, že si text Tejto zmluvy prečítala a plne mu porozumela, ďalej vyhlasuje a potvrdzuje, že Táto zmluva vyjadruje jej skutočnú, slobodnú a vážnu vôľu, že nie je uzatváraná v tiesni ani v omyle ani za nápadne nevýhodných podmienok. Na znak súhlasu Zmluvné strany Túto zmluvu podpisujú.

V Senici dňa 03.06.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **za Objednávateľa** **za Poskytovateľa**

Mgr. Ľubomír Štvrtecký Milan Jamrich

konateľ majiteľ